
ACATISTUL BUNEIVESTIRI 

A Preasfintei Născătoarei de Dumnezeu 
şi pururea Fecioarei Maria 

Preotul dă obişnuita binecuvântare, zicând: 

Binecuvântat este Dumnezeul nostru totdeauna, acum şi 
pururea şi în vecii vecilor. Amin. 

Slavă Ţie, Dumnezeul nostru, slavă Ţie. 

Împărate ceresc, Mângâietorule, Duhul adevărului, Care 
pretutindenea eşti şi toate le plineşti; Vistierul bunătăţilor şi 
Dătătorule de viaţă, vino şi Te sălăşluieşte întru noi şi ne 
curăţeşte pe noi de toată întinăciunea şi mântuieşte, Bunule, 
sufletele noastre. 

Sfinte Dumnezeule, Sfinte tare. Sfinte fără de moarte, 
miluieşte-ne pe noi (de trei ori). 

Slavă Tatălui şi Fiului şi Sfântului Duh. 

Si acum şi pururea şi în vecii vecilor. Amin. 

Preasfântă Treime, miluieşte-ne pe noi. Doamne, cură- 
ţeşte păcatele noastre. Stăpâne, iartă fărădelegile noastre. 
Sfinte, cercetează şi vindecă neputinţele noastre, pentru 
numele Tău. 

Doamne, miluicştc (de 3 ori). Slavă..., Şi acum... 

Tatăl nostru. Care eşti în ceruri, sfinţească-se numele 
Tău, vie împărăţia Ta, facă-se voia Ta, precum în cer aşa şi 
pe pământ. Pâinea noastră cea de toate zilele dă-ne-o nouă 
astăzi, şi ne iartă nouă greşelile noastre, precum şi noi 
iertăm greşiţilor noştri. Şi nu ne duce pe noi în ispită, ci ne 
izbăveşte de cel rău. 

Că a Ta este împărăţia, puterea şi slava, a Tatălui şi a 
Fiului şi a Sfântului Duh, acum şi pururea şi în vecii vecilor. 
Amin. 

Apoi Troparele, glasul al 6-lea: 

Miluieşte-ne pe noi. Doamne, miluieşte-ne pe noi, că, 
nepricepându-ne de nici un răspuns, această rugăciune 
aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 

Slavă..., 

Doamne, miluieşte-ne pe noi, că întru Tine am nădăjduit; 
nu Te mânia pe noi foarte, nici pomeni fărădelegile noastre, ci 
caută şi acum ca un milostiv şi ne izbăveşte pe noi de vrăjmaşii 
noştri, că Tu eşti Dumnezeul nostru, şi noi suntem poporul 
Tău; toţi lucrul mâinilor fale şi numele Tău chemăm. 

Şi acum..., a Născătoarei de Dumnezeu: 

Uşa milostivirii deschide-o nouă, binecuvântată Născătoare 
de Dumnezeu, ca să nu pierim cei ce nădăjduim întru tine, ci 
să ne mântuim prin tine din nevoi, căci tu eşti mântuirea 
neamului creştinesc. 

Apoi: 

Cred întru unul Dumnezeu, Tatăl atotţiitorul. Făcătorul 
cerului şi al pământului, al tuturor celor văzute şi nevăzute. 

Şi întru unul Domn Iisus Hristos, Fiul lui Dumnezeu, 
Unul-Născut, Care din Tatăl S-a născut mai înainte de toţi 
vecii; lumină din lumină, Dumnezeu adevărat din 
Dumnezeu adevărat, născut, iar nu făcut, Cel de o fiinţă cu 
Tatăl, prin Care toate s-au făcut; 

Care, pentru noi oamenii şi pentru a noastră mântuire, S-a 
pogorât din ceruri şi S-a întrupat de la Duhul Sfânt şi din 
Fecioara Maria şi S-a făcut om; 

Şi S-a răstignit pentru noi în zilele lui Ponţiu Pilat şi a 
pătimit şi S-a îngropat; 

Şi a înviat a treia zi, după Scripturi; 

Şi S-a înălţat la ceruri şi şade dc-a dreapta Tatălui; 

Şi iarăşi va să vină cu slavă să judece viii şi morţii, a Cărui 
împărăţie nu va avea sfârşit. 

Şi întru Duhul Sfânt, Domnul de viaţă Făcătorul, Care 
din Tatăl purcede, Cel ce împreună cu Tatăl şi cu Fiul este 
închinat şi slăvit, Care a grăit prin prooroci. 

întru una, sfântă, sobornicească şi apostolească Biserică. 

Mărturisesc un Botez spre iertarea păcatelor. 

Aştept învierea morţilor. 

Şi viaţa veacului ce va să fie. Amin. 

La Doamne, strigat-am..., se cântă stilurile acestea, glasul al 6-lea: 
Podobie: Toată nădejdea... 

Sfatul cel mai înainte de veci descoperindu-1 ţie, Fecioară, 
Gavriil a stat înaintea ta, închinându-se ţie şi zicând: 
Bucură-te, pământul cel nesemănat; bucură-te, rugul cel 
nears; bucură-te, adâncul cel ce cu anevoie poate fi văzut; 
bucură-te, podul care ne treci pe noi la ceruri şi scara cea 
înaltă pe care a văzut-o Iacob; bucură-te, năstrapă dum- 
nezeiască cu mană; bucură-te, dezlegarea blestemului; 
bucură-te, chemarea Iui Adam, Domnul este cu tine. 

Te arăţi mie ca un om, zis-a curata Fecioară către 
arhistrateg, şi cum vesteşti graiuri mai presus de om? Zis-ai 
că Dumnezeu va fi cu mine şi Se va sălăşlui în pântecele meu? 
Şi cum voi fi sălaş desfătat, spune-mi, şi loc sfinţirii Celui ce 
este mai presus de heruvimi? Nu mă înşela pe mine cu înşelă- 
ciune, că n-am cunoscut dulceaţa nunţii, sunt neîmpreunată, 
de nuntă nu m-am împărtăşit, deci prunc cum voi naşte? 

Dumnezeu unde voieşte se biruieşte rânduiala firii, zis-a 
cel fără de trup, şi se lucrează cele ce sunt mai presus de om. 
Crede cuvintelor mele celor adevărate, ceea ce eşti cu totul 
sfântă şi fără de prihană. Iar ea a strigat: Fie mie acum după 
cuvântul tău şi voi naşte pe Cel Iară de trup, Care va lua din 
mine trup, pentru ca să ridice, cu împreunarea, ca un puter- 
nic, pe om la cinstea cea dintâi. 

Slavă..., Şi acum..., glasul al 2-lea: 

Taina cea din veac se descoperă astăzi şi Fiul lui 
Dumnezeu fiu al omului se face, ca, luând ce este mai rău, să-mi 

dea mie ce este mai bun. Amăgitu-s-a de demult Adam şi, 
poftind să fie Dumnezeu, nu a fost; iar Dumnezeu Se face 
om, ca să facă pe Adam Dumnezeu. Să se veselească făptura 
şi să salte firea, că arhanghelul stă cu frică înaintea Fecioarei 
şi-i aduce bucurie în locul întristării. Cel ce Te-ai făcut om 
pentru milostivirea milei. Dumnezeul nostru, slavă Ţie. 

La Stihoavnă se cântă stilurile acestea, glasul I: 

Potlohic: Ceea ce eşti bucuria... 

Din crugurile cereşti zburând Gavriil în Nazaret, a stat 
înaintea Fecioarei Maria, zicând către dânsa: Bucură-te, că 
ai să zămisleşti Fiu pe Cel mai de demult decât Adam, pe 
Făcătorul veacurilor şi Izbăvitorul celor ce-ţi cântă ţie: 
bucură-te, curată. 

Stih: Ascultă, fiică, şi vezi, şi pleacă urechea ta şi uită poporul tău şi 
casa părintelui tău. 

Gavriil, aducând veste bună din cer Fecioarei, a zis: 
Bucură-te, că ai să zămisleşti în pântecele tău pe Cel ce va 
încăpea în tine, dar în toate este neîncăput; şi ai să te arăţi 
Născătoare Celui ce a răsărit din Tatăl, mai înainte de 
luceafăr. 

Stih: Feţei talc se vor ruga mai-marii poporului. 

Cuvântul Cel ce este împreună veşnic cu Tatăl Cel fără de 
început, nedespărţindu-Se de Cel de sus, acum a venit la cei 
de jos, pentru preamarea Sa milostivire, făcându-I-se milă 
de alunecarea noastră şi, luând sărăcia lui Adam, S-a 
închipuit în cel străin. 

Stih: Tot pământul să se închine Ţie şi să cânte Ţie. 

Cuvântul cel mai presus de fiinţă. Care este din Tatăl din 
veci, şi din Maică sub vremi, arătându-Se lumii, chipul robu- 

lui primeşte şi Se lace trup, neosebindu-Se de Dumnezeire, şi 
zideşte pe Adam în pântecele aceleia, care L-a zămislit pe 
Dânsul fără de sămânţă. 


Astăzi binevesteşte Gavriil celei pline de har: Bucură-te, 
Maică, ceea ce eşti fecioară şi nu ştii de nuntă. Nu te mira de 
chipul meu cel străin, nici nu te spăimânta, că arhanghel 
sunt. Şarpele a înşelat pe Eva, oarecând, iar eu acum 
binevestesc ţie bucurie: Vei rămâne fecioară, dar vei naşte pe 
Domnul, Preacurată. 

Apoi. Doamne, miluieşte (de 12 ori). Slavă..., Şi acum..., Veniţi să ne 
închinăm... (de 3 ori) şi 


oamne, auzi rugăciunea mea, ascultă cererea 


mea, întru credincioşia Ta; auzi-mă, întru 
dreptatea Ta. Să nu intri la judecată cu robul Tău, 
că nimeni din cei vii nu-i drept înaintea Ta. Vrăj- 
maşul prigoneşte sufletul meu şi viaţa mea o calcă în 
picioare; tăcutu-m-a să locuiesc în întuneric ca 
morţii cei din veac. Mâhnit e duhul în mine şi inima 
mea încremenită înlăuntrul meu. Adusu-mi-am 
aminte de zilele cele de demult; cugctat-am la toate 
lucrurile Tale, la faptele mâinilor Tale m-ani gândit. 
Tins-am către Tine mâinile mele, sufletul meu ca un 
pământ însetoşat. Degrab auzi-mă, Doamne, că a 
slăbit duhul meu. Nu-Ţi întoarce faţa Ta de la mine, 
ca să nu mă asemăn celor ce se pogoară în mormânt. 
Fă să aud dimineaţa mila Ta, că la Tine mi-e nădej- 


Slavă..., Şi acum..., glasul al 2-lea: 


Psalmul 142 

dea. Arată-mi calea pe care voi merge, că la Tine am 
ridicat sufletul meu. Scapă-mă de vrăjmaşii mei, că 
la Tine alerg, Doamne. învaţă-mă să fac voia Ta, că 
Tu eşti Dumnezeul meu. Duhul Tău cel bun să mă 
povăţuiască la pământul dreptăţii. Pentru numele 
Tău, Doamne, dăruieşte-mi viaţă. întru dreptatea 
Ta scoate din necaz sufletul meu. Fă bunătate de 
stârpeşte pe vrăjmaşii mei şi pierde pe toţi cei ce 
necăjesc sufletul meu, că eu sunt robul Tău. 

Slavă..., Şi acum..., Aliluia (de 3 ori). Şi îndată se cântă: Dumnezeu 
este Domnul... (de trei ori), pe glasul al 8-lea, şi, tot de trei ori, troparul 
acesta: 

Porunca cea cu taină luând-o întru cunoştinţă cel 
Iară de trup, în casa lui losif degrab a stat înainte, 
zicând celei ce nu ştia de nuntă: Cel ce a plecat, cu 
pogorârea, cerurile, încape fără schimbare tot întru 
tine; pe Care şi văzându-L în pântecele tău luând 
chip de rob, mă spăimântez a striga ţie: Bucură-te, 
Mireasă, pururea Fecioară. 

Apoi: Doamne, miluieşte (dc 3 ori). Slavă..., Şi acum... 

Psalmul 50: 

M iluieşte-mă, Dumnezeule, după mare mila 
Ta, şi după mulţimea îndurărilor Tale, şterge 
fărădelegea mea. Mai vârtos mă spală de fărădele- 
gea mea şi de păcatul meu mă curăţeşte. Că 
fărădelegea mea eu o cunosc şi păcatul meu înaintea 
mea este pururea. Ţie unuia am greşit şi rău înain- 

tea Ta am făcut, aşa încât drept eşti Tu întru cuvin- 
tele Tale şi biruitor când vei judeca Tu. Că iată, întru 
fărădelegi m-am zămislit, şi în păcate m-a născut 
maica mea. Că iată, adevărul ai iubit; cele nearătate 
şi cele ascunse ale înţelepciunii Tale mi-ai arătat mie. 
Stropi-mă-vei cu isop şi mă voi curăţi; spăla-mă-vei 
şi mai vârtos decât zăpada mă voi albi. Auzului meu 
vei da bucurie şi veselie; bucura-se-vor oasele cele 
smerite. întoarce faţa Ta de către păcatele mele şi 
toate fărădelegile mele ştcrge-le. Inimă curată 
zideşte întru mine, Dumnezeule, şi duh drept înno- 
ieşte întru cele dinlăuntru ale mele. Nu mă lepăda de 
la faţa Ta şi Duhul Tău cel Sfânt nu-L lua de la mine. 
Dă-mi mie bucuria mântuirii Tale şi cu duh stăpâni- 
tor mă întăreşte. învăţa-voi pe cei fără de lege căile 
Tale şi cei necredincioşi la Tine se vor întoarce. 
Izbăveşte-mă de vărsarea de sânge, Dumnezeule, 
Dumnezeul mântuirii mele; bucura-se-va limba mea 
de dreptatea Ta. Doamne, buzele mele vei deschide 
şi gura mea va vesti lauda Ta. Că de-ai fi voit jerfă, 
Ţi-aş fi dat; arderile de tot nu le vei binevoi. Jertfa 
lui Dumnezeu: duhul umilit; inima înfrântă şi sme- 
rită Dumnezeu nu o va urgisi. Fă bine, Doamne, 
întru bunăvoirea Ta, Sionului, şi să se zidească 
zidurile Ierusalimului. Atunci vei binevoi jertfa 
dreptăţii, prinosul şi arderile de tot; atunci vor pune 
pe altarul Tău viţei. 

Apoi 


Canonul Născătoarei de Dumnezeu 
Facere a lui Iosif 
Cântarea I, glasul al 4-lea: 

Irmosul: 

eschide-voi gura mea şi se va umple de Duhul, şi 


cuvânt răspunde-voi împărătesei Maici, şi mă voi 
arăta «luminat prăznuind, şi voi cânta minunile ei, bucurân- 
du-mă». 

Stih: Preasfântă Născătoare de Dumnezeu, miluieşte-nc pe noi. 

Pe tine, cartea lui Hristos cea însufleţită, pecetluită cu 
Duhul, văzându-te marele arhanghel, curată, a strigat către 
tine: Bucură-te, ceea ce eşti locaşul bucuriei prin care se 
strică blestemul strămoaşei. 

Bucură-te, Fecioară, mireasă dumnezeiască, îndreptarea 
lui Adam şi omorârea iadului; bucură-te, palatul împăratu- 
lui tuturor, ceea ce eşti cu totul fără de prihană; bucură-te, 
scaunul cel de foc al Aceluia ce este atotţiitor. 


Bucură-te, floarea cea neveştejită, singura care ai crescut 
Mărul cel cu miros bun; bucură-te, ceea ce ai născut mirosul 
cel bun al împăratului tuturor; bucură-te, mântuirea lumii, 
ceea ce nu ştii de nuntă. 


Bucură-te, comoara curăţiei, prin care ne-am sculat din 
căderea noastră; bucură-te, stăpână, ceea ce eşti crin cu 
dulce miros, care umpli de bună mireasmă pe cei credincioşi, 
tămâia cea cu miros bun şi mirul cel de mare preţ. 



Slavă..., 


Şi acum..., 

Cântarea a 3-a: 

Irmosul: 

P e ai tăi cântăreţi. Născătoare de Dumnezeu, ceea ce eşti 
izvor viu şi îndestulat, care s-au împreunat ceată 
«duhovnicească, întăreşte-i întru dumnezeiască mărirea ta, 
«cununilor măririi învrednicindu-i». 

Ceea ce ai răsărit spicul cel dumnezeiesc cu adevărat, ca 
o ţarină nearată, bucură-te; bucură-te, masa cea însufleţită, 
întru care a încăput Pâinea vieţii; bucură-te, stăpână, care 
eşti izvorul apei vieţii cel nedeşertat. 

Bucură-te, ceea ce ai născut credincioşilor pe Cel fără de 
prihană; bucură-te, mieluşeaua, care ai născut pe Mieluşelul 
lui Dumnezeu, Cel ce a ridicat păcatele a toată lumea; 
bucură-te, curăţitoare caldă. 

Slavă..., 

Bucură-te, luceafărul dimineţii cel prealuminat, care sin- 
gură ai purtat pe Soarele Hristos; bucură-te, ceea ce eşti 
locaşul luminii, care ai stricat întunericul şi ai izgonit de pre- 
tutindeni pe diavolii cei întunecaţi. 

Şi acum..., 

Bucură-te, ceea ce eşti singură uşă prin care a trecut sin- 
gur Cuvântul, stăpână, care ai sfărâmat cu naşterea ta încu- 
ietorile şi uşile iadului; bucură-te, dumnezeiască intrare a 
celor ce se mântuiesc, ceea ce eşti cu totul lăudată. 

Cântarea a 4-a: 

Irmosul: 

C el ce şade întru slavă, pe scaunul Dumnezeirii, pe nor 
uşor a venit Iisus, Dumnezeul cel Prcaînalt, şi a 
«mântuit pe cei ce strigă: Slavă, Hristoase, puterii Tale». 

In glasuri de cântări, cu credinţă strigăm către tine, ceea 
ce eşti cu totul lăudată: Bucură-te, munte gras şi închegat cu 
Duhul; bucură-te, sfeşnic şi năstrapă, ceea ce porţi mana, 
care îndulceşti simţurile tuturor credincioşilor. 

Bucură-te, preacurată stăpână, care eşti curăţirea lumii; 
bucură-te, scară care ai înălţat cu harul pe toţi de pe 
pământ; bucură-te, pod care cu adevărat treci din moarte la 
viaţă pe toţi cei ce te laudă pe tine. 

Bucură-te, Preacurată, ceea ce eşti mai înaltă decât 
cerurile, care fără de osteneală ai purtat în pântecele tău 
temelia pământului; bucură-te, roşeală, care ai vopsit din sân- 
gele tău veşmântul cel dumnezeiesc al împăratului puterilor. 

Slavă..., 

Bucură-te, stăpână, care ai născut cu adevărat pe 
Dătătorul de lege, Care curăţeşte în dar fărădelegile tuturor, 
adâncimea cea necuprinsă cu mintea, înălţimea cea nespusă, 
ceea ce nu ştii de nuntă, prin care noi toţi ne-am îndumnezeit. 

Şi acum..., 

Pe tine, ceea ce ai împletit lumii cununa cea neîmpletită de 
mână, te lăudăm strigând către tine: Bucură-te, Fecioară, 
păzitoarea tuturor, îngrădirea, întărirea şi scăparea cea sfinţită. 

Cântarea a 5-a: 

Irmosul: 

S păimântatu-s-au toate de dumnezeiacă mărirea ta, că 
tu, Fecioară, care nu ştii de nuntă, ai avut în pântece pe 
«Dumnezeu, Cel ce este peste toate, şi ai născut Fiu pe Cel Iară 
«de ani, Cel ce dăruieşte pace tuturor celor ce te laudă pe tine». 

Bucură-te, prea nevinovată, care ai născut Calea vieţii şi 
ai mântuit lumea din potopul păcatului; bucură-te, mireasă 

dumnezeiască, ceea ce eşti auzire şi grai înfricoşător; 
bucura-te, locaşul Stăpânului făpturii! 

Bucura-te, Preacurată, ceea ce eşti tăria şi întărirea oame- 
nilor, loc de sfinţire a slavei, omorâre a iadului, cămară de 
nnre cu totul luminoasă; bucură-te, bucuria îngerilor; 
bucura-te, ajutătoarea celor ce se roagă ţie cu credinţă! 

Bucură-te, stăpână, căruţa Cuvântului cea în chipul focu- 
ui; raiule cel însufleţit, care ai în mijloc Pomul vieţii, pe 
omnu , a ărui dulceaţă înviază pe cei ce se împărtăşesc cu 
credinţa şi au fost supuşi stricăciunii. 

Slavă..., 

întăriţi fiind cu puterea ta, cu credinţă grăim ţie: Bucură-te, 
cetatea împăratului tuturor, de care s-au grăit luminat cele 
preamărite şi vrednice a se auzi, muntele cel netăiat; bucu- 
ra-te, adancul cel nemăsurat! 

Şi acum..., 

C eea ce eşti sălaş desfătat al Cuvântului, bucură-te; 
ucura-te, Preacurată, vasul care ai scos mărgăritarul cel 
umnezeiesc; bucură-te, împăcarea cea către Dumnezeu, cu 
o u minunată, a tuturor celor ce pururea te fericesc pe tine, 
Nascatoare de Dumnezeu. 

Cântarea a 6-a: 

_ Irmosul: 

A 

I nţelepţii lui Dumnezeu, care faceţi acest praznic dumnezeiesc 
şi cu totul cinstit al Maicii lui Dumnezeu, veniţi să plesnim cu 
«mâinile, slăvind pe Dumnezeu, Cel ce S-a născut dintr-însa». 

C eea ce eşti cămară neîntinată a Cuvântului şi pricină 
mdumnezeirii tuturor, bucură-te. Preacurată, chemarea 
proorocilor; bucură-te, podoaba apostolilor. 

Dintru tine a căzut rouă care a stins văpaia mulţimii ido- 
lilor; pentru aceea grăim ţie: Bucură-te, lână plină de rouă, 
pe care. Fecioară, Ghedeon mai înainte o a văzut. 

Slavă..., 

lată. Fecioară: Bucură-te, grăim ţie; fii adăpostire şi 
linişte celor ce ne învăluim întru adâncul necazurilor şi al 
tuturor smintelilor potrivnicului! 

Şi acum..., 

Ceea ce eşti pricina bucuriei, umple de har gândul nostru, 
ca să grăim ţie: Bucură-te, rugul cel nears şi norul cel cu 
totul luminos, care neîncetat umbreşti pe cei credincioşi. 

Catavasie: înţelepţii lui Dumnezeu... (vezi irmosul la Cântarea a 6-a). 

Condacele şi Icoasele 
Condacui I: 

A părătoare Doamnă, pentru biruinţă mulţumiri, 
izbăvindu-ne din nevoi aducem ţie. Născătoare de 
Dumnezeu, noi robii tăi. Ci, ca ceea ce ai stăpânire nebiruită, 
izbăveşte-ne din toate nevoile, ca să strigăm ţie: Bucură-te, 
Mireasă, pururea Fecioară! 

Icosul I: 

/v 

Î ngerul cel mai întâi stătător din cer a fost trimis să-i 
zică Născătoarei de Dumnezeu: Bucură-te! şi, împreună 
cu glasul lui cel netrupesc, văzându-Te, Doamne, întrupat, 
s-a spăimântat şi i-a stat înainte grăindu-i unele ca acestea: 

Bucură-te, prin care răsare bucuria; 

Bucură-te, prin care piere blestemul; 

Bucură-te, chemarea lui Adam celui căzut; 

Bucură-te, ştergerea lacrimilor Evei; 

Bucură-te, înălţime, întru care cu anevoie se suie gân- 
durile omeneşti; 

Bucură-te, adâncime, care nu te poţi lesne vedea nici cu 
ochii îngereşti; 

Bucură-te, că eşti scaun împăratului; 

Bucură-te, că porţi pe Cel ce pe toate le poartă; 
Bucură-te, steaua care arăţi Soarele; 

Bucură-te, pântecele dumnezeieştii întrupări; 

Bucură-te, prin care se înnoieşte făptura; 

Bucură-te, prin care prunc Se face Făcătorul; 

Bucură-te, Mireasă, pururea Fecioară! 

Condacul al 2-lea: 

Ş tiindu-se pe sine sfânta întru curăţie, zis-a lui Gavriil 
cu îndrăznire: Preaslăvitul tău glas cu anevoie se arată 
a ti primit sufletului meu; că naştere cu zămislire fără 
sămânţă, cum îmi spui? Cântând: Aliluia! 

Icosul al 2-lea: 

/v 

Î nţelegerea cea neînţeleasă căutând Fecioara să o 
înţeleagă, a grăit către cel ce slujea: Din pântece curat, 
cum este cu putinţă să se nască fiu, spune-mi? Către care el 
a zis cu frică, însă, grăind aşa: 

Bucură-te, tăinuitoarea sfatului celui nespus; 

Bucură-te, încredinţarea celor ce au trebuinţă de tăcere; 
Bucură-te, începutul minunilor lui Hristos; 

Bucură-te, capul poruncilor Lui; 

Bucură-te, scara cerească pe care S-a pogorât Dumnezeu; 
Bucură-te, podul care treci la cer pe cei de pe pământ; 
Bucură-te, minunea mult slăvită de îngeri; 

Bucură-te, ceea ce le eşti diavolilor rană de mult plâns; 
Bucură-te, ceea ce ai născut Lumina cea neapusă; 

Bucură-te, ceea ce n-ai învăţat pe nimeni în ce chip s-a 
petrecut; 

Bucură-te, ceea ce întreci mintea înţelepţilor; 

Bucură-te, ceea ce luminezi gândurile credincioşilor; 
Bucură-te, Mireasă, pururea Fecioară! 

Comhicul al 3-lea: 

P uterea Celui de sus a umbrit-o atunci, spre zămislire, 
pe ceea ce nu ştia de nuntă; şi pântecele ei cel cu bună 
roadă, ca pe o ţarină dulce l-a arătat tuturor celor ce vor fi 
să secere mântuire, când vor cânta aşa: Aliluia! 

Icosul al 3-lea: 

A vând Fecioara în pântece pe Dumnezeu primit, a aler- 
gat la Elisabeta; iar pruncul acesteia, îndată 
cunoscându-i închinarea, s-a bucurat şi, cu săltări în pântece, 
ca şi cum ar 11 cântat, a grăit către Născătoarea de Dumnezeu: 

Bucură-te, viţa mlădiţei celei neveştejite; 

Bucură-te, câştigarea rodului celui fără de moarte; 
Bucură-te, ceea ce ai lucrat pe Lucrătorul iubirii de 
oameni; 

Bucură-te, ceea ce ai născut pe Săditorul vieţii noastre; 
Bucură-te, brazdă care ai crescut înmulţirea milelor; 
Bucură-te, masă care porţi îndestularea milostivirilor; 
Bucură-te, ceea ce înfloreşti ca raiul desfătării; 
Bucură-te, ceea ce găteşti adăpostire sufletelor; 
Bucură-te, tămâia rugăciunii cea bine primită; 

Bucură-te, curăţia a toată lumea; 

Bucură-te, bunăvoirea lui Dumnezeu către noi, cei muritori; 
Bucură-te, îndrăznirea celor muritori către Dumnezeu; 
Bucură-te, Mireasă, pururea Fecioară! 

- 

Condacul al 4-lea: 

V ifor de gânduri necredincioase având întru sine 
înţeleptul Iosif, s-a tulburat uitându-se la tine, cea 
neamestecată cu nunta, gândind că eşti furată de nuntă, tu, 
ceea ce eşti fără prihană; iar când a cunoscut că zămislirea 
ta este de la Duhul Sfânt, a zis: Aliluia! 

Icosul al 4-lea: 

A uzit-au păstorii pe îngeri lăudând venirea cu trupul a 
lui Hristos şi, alergând spre Acesta ca spre un păstor, 
văzutu-L-au ca pe un miel fără prihană hrănindu-Se în pân- 
tecele Măriei, pe care lăudând-o, au zis: 

Bucură-te, Maica Mielului şi a Păstorului; 

Bucură-te, staulul oilor celor cuvântătoare; 

Bucură-te, chinuirea vrăjmaşilor celor nevăzuţi; 
Bucură-te, deschizătoarea uşilor raiului; 

Bucură-te, că cele cereşti împreună se bucură cu cele 
pământeşti; 

Bucură-te, că cele pământeşti împreună dănţuiesc cu cele 
cereşti; 

Bucură-te, gura apostolilor cea netăcută; 

Bucură-te, îndrăznirea cea nebiruită a purtătorilor de 
chinuri; 

Bucură-te, temeiul cel tare al credinţei; 

Bucură-te, cunoştinţa cea luminoasă a darului; 

Bucură-te, prin care s-a golit iadul; 

Bucură-te, prin care ne-am îmbrăcat cu slavă; 

Bucură-te, Mireasă, pururea Fecioară! 

Condacul al 5-lea: 

S teaua cea cu dumnezeiască mergere văzând-o înţe- 
lepţii, mers-au pe urma luminii ei; şi, ţinând-o ca pe o 
făclie, cu ea căutau pe puternicul împărat; şi, ajungând la 
Cel neajuns, s-au bucurat, cântându-I: Aliluia! 

Icosul al 5-lea: 

V ăzut-au pruncii haldeilor în braţele Fecioarei pe Cel 
ce a zidit pe om cu mâna; şi, cunoscându-L a le fi 
Stăpân, deşi luase chip de rob, s-au nevoit cu daruri a-L sluji 
şi a-i cânta celei binecuvântate: 

Bucură-te, Maica stelei celei neapuse; 

Bucură-te, raza zilei celei de taină; 

Bucură-te, ceea ce ai stins cuptorul înşelăciunii; 
Bucură-te, ceea ce luminezi pe tăinuitorii Treimii; 
Bucură-te, ceea ce ai aruncat din dregătorie pe chinui- 
torul cel fără de omenie; 

Bucură-te, ceea ce ai arătat pe Domnul Hristos, iubitorul 
de oameni; 

Bucură-te, ceea ce ne-ai mântuit din slujba păgânească; 
Bucură-te, ceea ce ne curăţeşti de lucrurile cele întinate; 
Bucură-te, ceea ce ai stins închinarea la foc; 

Bucură-te, ceea ce ne-ai potolit văpaia chinurilor; 
Bucură-te, îndreptătoarea înţelepciunii celor credincioşi; 
Bucură-te, veselia tuturor neamurilor; 

Bucură-te, Mireasă, pururea Fecioară! 

Condacul al 6-lca: 

M ărturisitori, purtători de Dumnezeu, fiind filozofii, 
s-au întors în Babilon, împlinindu-Ţi proorocia; şi 
tuturor mărturisindu-Te pe Tine, Hristoase, lăsatu-l-au pe 
Irod ca pe un mincinos, că nu ştia să cânte: Aliluia! 

Icosul al 6-lca: 

S trălucind în Egipt Tu, Lumina adevărului, gonit-ai 
întunericul minciunii. Că idolii lui, nerăbdând tăria 
Ta, .Mântuitorule, au căzut; iar cei ce de ei au scăpat îi cân- 
tau Născătoarei de Dumnezeu: 

Bucură-te, îndreptarea oamenilor; 

Bucură-te, căderea demonilor; 

Bucură-te, ceea ce ai zdrobit stăpânia înşelăciunii; 
Bucură-te, ceea ce ai vădit înşelăciunea idolească; 
Bucură-te, mare care ai înecat pe netrupescul faraon; 
Bucură-te, piatră care ai adăpat pe cei însetaţi de viaţă; 
Bucură-te, stâlp de loc care călăuzeşti pe cei ce sunt întru 
întuneric; 

Bucură-te, acoperământul lumii cel mai lat decât norul; 
Bucură-te, hrană şi năstrapă cu mană; 

Bucură-te, slujitoarea desfătării celei sfinte; 

Bucură-te, pământul făgăduinţei; 

Bucură-te, izvorâtoare de miere şi lapte; 

Bucură-te, Mireasă, pururea Fecioară! 

Condacul al 74ca: 

V rând Simeon să se mute din veacul acesta înşelător, 
Te-ai dat lui ca un prunc; dar Te-ai făcut lui cunoscut 
şi ca Dumnezeu desăvârşit. Pentru aceea, s-a mirat de 
înţelepciunea Ta cea nespusă, cântând: Aliluia! 

Icosul al 7-lca: 

A rătat-a făptură nouă arătându-Se Făcătorul nouă, 
celor ce suntem făcuţi de Dânsul, răsărind din pânte- 
cele cel fără sămânţă şi păzindu-l întreg, precum a fost; ca 
noi, văzând minunea, să o lăudăm grăind: 

Bucură-te, floarea nestricăciunii; 

Bucură-te, cununa înfrânării; 

Bucură-te, ceea ce ai strălucit chipul învierii; 

Bucură-te, ceea ce ai arătat viaţa îngerească; 

Bucură-te, pomul cel cu luminoasă roadă, din care se 
hrănesc credincioşii; 

Bucură-te, copacul cel înfrunzit cu bună umbră, sub care 
mulţi se adumbresc; 

Bucură-te, ceea ce ai purtat în pântece pe îndreptătorul 
celor rătăciţi; 

Bucură-te, ceea ce ai născut pe Mântuitorul celor robiţi; 
Bucură-te, îmblânzirea Judecătorului celui drept; 
Bucură-te, iertarea multor greşiţi; 

Bucură-te, haina celor goi de îndrăzneală; 

Bucură-te, dragostea care biruieşte toată dorirea; 
Bucură-te, Mireasă, pururea Fecioară! 


V ăzând naştere minunată, să ne înstrăinăm de lume, 
mutându-ne mintea la cer; că pentru aceasta 
Preaînaltul Dumnezeu pe pământ S-a arătat om plecat, 
vrând să tragă la înălţime pe cei ce-I cântă: Aliluia! 


u totul a fost între cei de jos, iar de cei de sus nicicum 


nu S-a depărtat Cuvântul cel necuprins; că dumneze- 
iască pogorâre a fost, iar nu mutare din loc, şi naştere din 
Fecioară primitoare de Dumnezeu, care aude acestea: 

Bucură-te, încăperea lui Dumnezeu celui neîncăput; 
Bucură-te, uşa tainei celei de cinste; 

Bucură-te, auzirea cea cu nepricepere pentru cei necre- 
dincioşi; 

Bucură-te, lauda cea fără de îndoială a celor credincioşi; 
Bucură-te, purtătoarea cea preasfântă a Celui ce este pe 
heruvimi; 

Bucură-te, sălaşul cel preamărit al Celui ce este pe serafimi; 
Bucură-te, ceea ce ai adunat lucruri potrivnice întru una; 
Bucură-te, ceea ce ai unit fecioria şi naşterea; 

Bucură-te, prin care s-a dezlegat călcarea poruncii; 
Bucură-te, prin care s-a deschis raiul; 


Contlacul al 8-lea: 


Icosul al 8-lea: 

Bucură-te, cheia împărăţiei lui Hristos; 

Bucură-te, nădejdea bunătăţilor celor veşnice; 

Bucură-te, Mireasă, pururea Fecioară! 

Condacul al 9-lea: 

T oată firea îngerească s-a minunat de lucrul cel mare al 
întrupării Tale; că pe cel neapropiat, ca Dumnezeu, 
L-au văzut om apropiat tuturor, vieţuind împreună cu noi şi 
auzind de la toţi aşa: Aliluia! 

Icosul al 9-lea: 

P e ritorii cei mult-vorbitori îi vedem. Născătoare de 
Dumnezeu, că-ţi stau înainte ca nişte peşti Iară de glas; 
că nu se pricep să spună în ce chip şi fecioară ai rămas şi ai 
putut naşte. Iar noi, de o taină ca aceasta minunându-ne, cu 
credinţă cântăm: 

Bucură-te, sălaşul înţelepciunii lui Dumnezeu; 

Bucură-te, comoara rânduielii Lui; 

Bucură-te, ceea ce pe filozofi îi arăţi neînţelepţi; 
Bucură-te, ceea ce ai vădit pe cei meşteri la cuvânt a fi 
necuvântători; 

Bucură-te, că au înnebunit întrebătorii cei cumpliţi; 
Bucură-te, că s-au veştejit făcătorii de basme; 

Bucură-te, ceea ce ai risipit vorbele cele încâlcite ale ate- 
nienilor; 

Bucură-te, ceea ce ai umplut mrejele pescarilor; 
Bucură-te, ceea ce ne-ai ridicat din adâncul necunoştinţei; 
Bucură-te, ceea ce pe mulţi i-ai luminat la minte; 
Bucură-te, corabia celor ce vor să se mântuiască; 
Bucură-te, limanul celor ce umblă cu corăbiile acestei 
vieţi; 

Bucură-te, Mireasă, pururea Fecioară! 

Condacul al 10-lea: 

V rând împodobitorul tuturor să mântuiască lumea, la ea 
a venit precum i se făgăduise şi. Păstor fiind, ca un 
Dumnezeu, pentru noi S-a arătat om ca noi. Căci, cu asemăna- 
rea chemând pe cel asemenea, ca un Dumnezeu aude: Aliluia! 

Icosul al 10-lca: 

Z id eşti fecioarelor. Născătoare de Dumnezeu Fecioară, 
şi tuturor celor ce aleargă la tine: că Făcătorul cerului 
şi al pământului te-a gătit pe tine, curată, sălăşluindu-Se în 
pântecele tău şi învăţându-i pe toţi să cânte ţie: 

Bucurâ-te, turnul fecioriei; 

Bucură-te, uşa mântuirii; 

Bucură-te, începătoarea prefacerii celei pline de-nţeles; 
Bucură-te, dătătoarea darului celui dumnezeiesc; 
Bucură-te, că tu ai înnoit pe cei zămisliţi întru ruşine; 
Bucură-te, că tu ai învăţat pe cei lipsiţi de minte; 
Bucură-te, ceea ce ai stricat pe stricătorul gândurilor; 
Bucură-te, ceea ce ai născut pe Semănătorul curăţiei; 
Bucură-te, cămara nunţii celei fără de sămânţă; 
Bucură-te, ceea ce ai împreunat Domnului pe cei credincioşi; 
Bucură-te, ceea ce între fecioare ai fost unică hrănitoare 
de prunc; 

Bucură-te, cămara cea împodobită a sufletelor sfinţilor; 
Bucură-te, Mireasă, pururea Fecioară! 

Condacul al U-lca: 

/v 

Î mpărate Sfinte, de Ţi-am aduce cântări şi psalmi la 
număr întocmai ca nisipul, nimic nu plinim cum se 
cuvine, că se biruieşte toată cântarea care va să tindă spre 
mulţimea milelor Tale celor multe, pe care le-ai dat celor 
ce-Ţi cântă: Aliluia! 

Icosul al Il-lea: 

F ăclie primitoare de lumină, arătată celor ce sunt întru 
întuneric, o vedem pe Preasfânta Fecioară; că, aprin- 
zând în sine focul cel netrupesc, pe toţi îi îndreptează spre 
cunoştinţa cea dumnezeiască, ce luminează mintea cu raza ei 
şi se cinsteşte cu chemarea aceasta: 

Bucură-te, raza Soarelui celui înţelegător; 

Bucură-te, raza Luminii celei neapuse; 

Bucură-te, fulgerul care luminezi sufletele; 

Bucură-te, ceea ce pe vrăjmaşi îi îngrozeşti ca un tunet; 
Bucură-te, că din tine a răsărit strălucirea cea cu multă 
lumină; 

Bucură-te, că ai izvorât râul cel ce curge cu ape multe; 
Bucură-te, ceea ce ne-ai arătat chipul colimvitrei; 
Bucură-te, ceea ce curăţeşti întinăciunea păcatului; 
Bucură-te, baie care speli conştiinţa; 

Bucură-te, pahar care dai gust bucuriei; 

Bucură-te, mireasma mirosului celui bun al lui Hristos; 
Bucură-te, viaţa veseliei celei de taină; 

Bucură-te, Mireasă, pururea Fecioară! 

Condacul al 12-lea: 

V rând să dea har datoriilor celor de demult. Dezlegă- 
torul tuturor datoriilor omeneşti venit-a singur la cei 
ce se îndepărtaseră de harul Lui şi, rupând zapisul, aude de 
la toţi aşa: Aliluia! 

Icosul al 12-lea: 

C ântând naşterea ta, te lăudam toţi ca pe o biserică 
însufleţită, Născătoare de Dumnezeu, că, locuind în 
pântecele tău Domnul, Care ţine toate cu mâna, a sfinţit, a 
slăvit şi a învăţat pe toţi să-ţi cânte: 

Bucură-te, locaşul lui Dumnezeu-Cuvântul; 

Bucură-te, sfântă care eşti mai mare decât sfinţii; 
Bucură-te, chivot poleit cu Duhul; 

Bucură-te, comoara vieţii cea nedeşertată; 

Bucură-te, coroana cea scumpă a împăraţilor celor cre- 
dincioşi; 

Bucură-te, lauda cea de cinste a preoţilor celor cuvioşi; 
Bucură-te, stâlpul Bisericii cel neclintit; 

Bucură-te, zidul împărăţiei cel nebiruit; 

Bucură-te, prin care se ridică biruinţele; 

Bucură-te, prin care se surpă vrăjmaşii; 

Bucură-te, tămăduirea trupului meu; 

Bucură-te, mântuirea sufletului meu; 

Bucură-te, Mireasă, pururea Fecioară! 

Coniiacul al 13-lea: 

O , Maică prealăudată, care ai născut pe Cuvântul, Cel 
ce este mai sfânt decât toţi sfinţii, primind acest dar 
de acum, mântuieşte de toată ispita şi scoate din chinul ce va 
să fie pe toţi cei ce-ţi cântă: Aliluia! 

Acest Condac se zice de trei ori. 

Şi iarăşi Icosul I: îngerul cel mai întâi stătător... şi Condacul I: 
Apărătoare Doamnă... 

Apoi 

Rugăciunea 

către Preasfânta Născătoare de Dumnezeu 

O , Preasfântă Născătoare de Dumnezeu, Fecioară 
stăpână, ceea ce eşti mai înaltă şi mai presus 
decât îngerii şi arhanghelii şi mai cinstită decât toată 
făptura; mirarea cea mare a îngerilor, propovădui- 
rea proorocilor, podoaba cea aleasă a arhanghelilor. 

întărirea cea tare a mucenicilor, lauda cea preamă- 
rită a apostolilor, povăţuitoarea cea tare a călugă- 
rilor, înfrânarea cea tare a postitorilor, curăţia şi 
mărirea fecioarelor, veselia cea lină a maicilor, înţe- 
lepciunea şi învăţătura pruncilor, cârmuitoarea 
săracilor şi a văduvelor; îmbrăcăminte celor goi, 
sănătate celor bolnavi, izbăvire celor robiţi; linişte 
celor de pe mare, liman bun celor înviforaţi, povăţu- 
itoare neostenită celor rătăciţi, mergere uşoară celor 
călători, odihnă bună celor osteniţi, acoperământ şi 
scăpare celor asupriţi; nădejde celor fără de nădejde, 
ajutătoare celor lipsiţi; celor săraci bogăţie neîmpu- 
ţinată, celor întristaţi de-a pururea mângâiere, celor 
pe care nu-i iubeşte nimeni iubire cu smerenie; celor 
păcătoşi mântuire către Dumnezeu; tuturor creşti- 
nilor ocrotire tare, ajutătoare nebiruită şi folosi- 
toare. Prin tine Cel nevăzut S-a făcut văzut, pentru 
care aducem rugăciune ţie, noi robii tăi, Doamna 
noastră. O, preamilostivă împărăteasă a Luminii 
celei înţelegătoare şi preamărită, care ai născut pe 
Împăratul nostru, Hristos Dumnezeu, Cel ce dă viaţă 
tuturor, ceea ce eşti mărită de cele cereşti, minte înge- 
rească, stea cu totul luminoasă şi mai sfântă decât 
toţi sfinţii; împărăteasa împăraţilor, stăpâna tuturor 
făpturilor. Fecioară încuviinţată de Dumnezeu, 
mireasă nestricată, palat al Preasfântului Duh, 
scaun de foc al nevăzutului împărat, chivot ceresc, 
purtător al Cuvântului lui Dumnezeu, căruţa cea în 


ACATISTUL BUNEIVESTIRI 


349 


chipul focului; odihna Dumnezeului celui viu, ză- 
mislirea negrăită a trupului lui Hristos, cuibul Vul- 
turului ceresc, turtureaua cea cu bună glăsuire, 
porumbiţa cea preabună, lină şi fără de răutate; 
Maică iubitoare de fii, adâncul milelor, picătura 
care risipeşti mânia lui Dumnezeu, adâncimea cea 
nemăsurată, taina cea negrăită, minunea cea neşti- 
ută, minune nespusă; Biserică nefăcută de mână 
omenească a însuşi împăratului tuturor veacurilor; 
tămâia cea cu bun miros, veşmânt cinstit, porfiră de 
Dumnezeu ţesută, rai sufletesc, odrasla pomului 
celui de viaţă purtător, floarea cea preafrumoasă, 
care ai înflorit nouă veselia cerească, strugurele 
mântuirii noastre, paharul împăratului ceresc, întru 
care s-a dres de la Duhul Sfânt vinul harului Celui 
neîmpuţinat; solitoarea legii, începătura credinţei 
celei adevărate a lui Hristos, turnul cel neclintit, 
pieirea ereticilor, sabia mâniei lui Dumnezeu împo- 
triva tuturor celor nelegiuiţi; îngrozire diavo'ilor, 
biruinţă în războaie, păzitoare adevărată tuturor 
creştinilor şi lumii încredinţată mântuire. O, întru 
tot milostivă Doamnă Fecioară, stăpână Născătoare 
de Dumnezeu, auzi-ne pe noi cei ce ne rugăm ţie şi 
arată mila ta poporului dreptcredincios; roagă pe 
Fiul tău să ne izbăvească de tot răul. Şi păzeşte lo- 
caşul acesta şi toate oraşele şi satele şi părţile creş- 
tineşti şi tot poporul cel binecredincios, care scapă şi 
cheamă numele tău cel sfânt, de toate năpăstuirile, de 

boală, de cutremur, de potop, de foc, de sabie, de 
venirea altor neamuri asupra noastră şi de războiul 
cel dintre noi, de toate durerile şi de toată îmbul- 
zeala. Ca să nu fie împuţinaţi robii tăi nici cu răni, 
nici cu îngrozire, nici cu moarte, nici cu dreapta 
mânie a lui Dumnezeu; ci îi păzeşte şi îi mântuieşte 
cu mila ta, Doamnă, ceea ce te rogi pentru noi şi pen- 
tru buna întocmire a văzduhului, spre vremi aducă- 
toare de roadele cele de folos, pe care nouă le dăru- 
ieşti. Uşurează, ridică şi miluieşte, stăpână preami- 
lostivă. Născătoare de Dumnezeu prealăudată, de 
toate nevoile, pe cei ce sunt în primejdii. Adu-ţi 
aminte de robii tăi şi nu trece cu vederea lacrimile şi 
suspinarea lor; ci ne înnoieşte pe noi cu bunătatea 
ta, ca să ne mângâiem cu mulţumire, atlându-te pe 
tine ajutătoare. Milostiveşte-te, Doamnă preacurată, 
spre ajutorul poporului celui binecredincios. Nădejdea 
noastră, adună pe cele risipite: pe cei rătăciţi pe cale 
povăţuieşte-i, pe cei căzuţi de la dreapta credinţă 
iarăşi la credinţă întoarce-i, pe cei bătrâni spri- 
jineşte-i, pe cei tineri îi învaţă, pe prunci hrăneşte-i 
şi preamăreşte pe cei ce te preamăresc; dar mai ales 
păzeşte sfântă Biserica Fiului tău şi o fereşte întru 
lungime de zile. O, milostivă şi preaîndurată împă- 
răteasă a cerului şi a pământului. Născătoare de 
Dumnezeu, pururea Fecioară, miluieşte cu mijlo- 
cirea ta poporul dreptcredincios şi toată dreptcre- 
dincioasa creştinătate. Păzeşte-o sub acoperământul 

milei tale, apăr-o pe ea cu cinstitul tău acoperământ 
şi roagă pe Hristos, Dumnezeul nostru, pe Care mai 
presus de fire L-ai întrupat, să ne încingă pe noi cu 
putere de sus, ca să ne putem apăra împotriva vrăj- 
maşilor noştri văzuţi şi nevăzuţi ce se oştesc asupra 
noastră. Miluieşte şi mântuieşte cu rugăciunile tale. 
Maică, pe Prea Fericitul Părintele nostru (N), 
Patriarhul Bisericii Ortodoxe Române, |pe (înalt) 
prea Sfinţitul (Arhi-) Episcopul (şi Mitropolitul) 
nostru (N)] şi pe toţi ortodocşii arhierei, părinţi 
arhimandriţi, preoţi şi diaconi şi pe tot clerul bise- 
ricesc şi pe tot poporul dreptcredincios care se 
închină icoanei tale. Caută spre noi toţi cu folosinţa 
ta cea preamilostivă, ridică-ne pe noi din adâncul 
păcatelor şi ne luminează ochii inimii spre căutarea 
mântuirii. Milostivă fii nouă aici, iar la înfricoşătoarea 
judecată, pe Fiul tău pentru noi roagă-L. Pe cei ce 
s-au mutat întru dreapta credinţă din această viaţă în 
cea veşnică, împreună cu îngerii, cu arhanghelii şi 
cu toţi sfinţii, împărtăşeşte-i ca să stea de-a dreapta 
Fiului tău şi Dumnezeu; şi cu rugăciunea ta învred- 
niceşte pe toţi ortodocşii creştini să vieţuiască cu 
Hristos, şi cu bucurie în locaşurile îngereşti să se 
desfăteze. Că tu eşti. Doamnă, mărirea celor cereşti 
şi ajutătoarea pământenilor; şi tu eşti nădejdea şi 
folositoarea tuturor celor ce aleargă la tine şi cer 
ajutorul tău cel sfânt; tu eşti rugătoarea cea fier- 
binte către Fiul tău şi Dumnezeul nostru, că rugă- 

ciunile Maicii mult pot spre îmblânzirea Stăpânului. 
Şi, cu a ta mijlocire, îndrăznim să ne apropiem de 
sfântul altar, de harul preasfîntelor şi de viaţă făcă- 
toarelor Taine, deşi suntem nevrednici. Pentru aceea, 
şi pe icoană văzând chipul tău cel întru tot cinstit şi 
pe Cel atotţiitor cu mâna ţinând, ne bucurăm noi 
păcătoşii şi, cu umilinţă căzând, pe acesta cu dra- 
goste şi cu frică îl sărutăm, aşteptând, Doamnă, prin 
sfintele şi de Dumnezeu primitele tale rugăciuni, să 
ajungem la cele cereşti ale vieţii celei fără de sfârşit, 
şi să stăm fără de ruşine în ziua judecăţii de-a dreap- 
ta Fiului tău şi Dumnezeului nostru, slăvindu-L pe 
El împreună cu Cel fără de început al Lui Părinte şi 
cu Preasfântul şi bunul şi de viaţă făcătorul Lui Duh, 
acum şi pururea şi în vecii vecilor. Amin. 

Cântarea a 7-a: 

Irmosul: 

N -au slujit făpturii înţelepţii lui Dumnezeu, fără numai 
Făcătorului; ci, groaza focului bărbăteşte călcând-o, 
«s-au bucurat cântând: Prealăudate Dumnezeul părinţilor 
«noştri şi Doamne, bine eşti cuvântat». 

Pe tine te lăudăm, grăind: Bucură-te, căruţa Soarelui 
celui înţelegător şi viţa cea adevărată, care ai crescut Stru- 
gurele cel copt, din care curge vinul cel ce veseleşte sufletele 
celor ce te slăvesc pe tine cu credinţă. 

Ceea ce ai născut pe Vindecătorul tuturor oamenilor, 
bucură-te, mireasă dumnezeiască, toiagul cel de taină, care 
ai înflorit floarea cea neveştejită; bucură-te, stăpână, prin 
care ne umplem de bucurie şi moştenim viaţa. 

Nu poate, stăpână, limba cea cu podoabă vorbitoare să te 
laude pe tine; că te-ai înălţat mai presus de serafimi, 
născând pe împăratul Hristos, pe Care roagă-L să ne 
izbăvească din toată nevoia pe noi, cei ce ne închinăm ţie cu 
credinţă. 

Slavă..., 

Marginile lumii te laudă pe tine şi te fericesc şi cu 
dragoste cântă ţie: Bucură-te, cartea în care s-a scris 
Cuvântul cu puterea Tatălui, ceea ce eşti curată; pe Care 
roagă-L, Născătoare de Dumnezeu, ca să scrie în cartea 
vieţii pe robii tăi. 

Şi acum.... 

Plecăm genunchii inimii noastre noi, robii tăi, şi ne rugăm 
ţie: Pleacă urechea ta, ceea ce eşti curată, şi ne miluieşte pe 
noi, cei ce suntem cufundaţi pururea în necazuri, şi apără-ne 
de toată robia vrăjmaşului. Născătoare de Dumnezeu. 

Cântarea a 8-a: 

Irmos: Pe tinerii cei binecrcdincioşi... 

I n pântece ai primit pe Cuvântul şi ai purtat pe Cel ce 
poartă toate şi ai hrănit cu lapte, ceea ce eşti curată, pe 
Cel ce hrăneşte pe toată lumea cu bunăvoire. Căruia cân- 
tăm, curată: Pe Domnul lucrurile lăudaţi-L şi-L preaînălţaţi 
întru toţi vecii. 

Moise a cunoscut în rug taina cea mare a naşterii tale. 
Preasfântă, curată Fecioară; iar tinerii mai înainte au 
închipuit aceasta, mai luminat, în mijlocul focului stând şi 
fiind nearşi; pentru aceea te lăudăm pe tine întru toţi vecii. 

Noi, cei care mai înainte, pentru înşelăciune, eram 
dezbrăcaţi, acum ne-am îmbrăcat în haina ncstricăciunii 

prin naşterea ta; iar cei ce şedeam în întunericul păcatelor 
am văzut lumină. Fecioară, ceea ce eşti locaş luminii; pentru 
aceea te lăudăm întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 

Cei morţi prin tine înviază, că ai născut Viaţa cea într-un 
Ipostas. Cei ce mai înainte erau muţi acum grăiesc bine; cei 
întinaţi se curăţesc, bolile se izgonesc şi mulţimea duhurilor 
celor din văzduh se biruieşte, Fecioară, ceea ce eşti mân- 
tuirea oamenilor. 

Şi acum..., 

Ceea ce ai născut mântuirea lumii, prin care ne-am ridi- 
cat de pe pământ Ia înălţime, bucură-te, cea cu totul binecu- 
vântată, care eşti acoperământ şi putere, zid şi tărie celor ce 
cântă, curată: Pe Domnul lucrurile lăudaţi-L şi-L preaînăl- 
ţaţi întru toţi vecii. 

Irmosul: 

Stih: Să lăudăm, să binecuvântăm şi să ne închinăm Domnului, cân- 
tându-I şi preaînălţându-L pe Dânsul întru toţi vecii. 

Pe tinerii cei binecredincioşi, în cuptor, naşterea Născă- 
toarei de Dumnezeu i-a mântuit; atunci fiind închipuită, iar 
acum lucrată, pe toată lumea ridic-o să-Ţi cânte Ţie: Pe 
Domnul lucrurile lăudaţi-L şi-L preaînălţaţi întru toţi vecii». 

Cântarea a 9-a: 

Irmosul: 

T ot neamul pământesc să salte, cu duhul fiind luminat, 
şi să prăznuiască firea minţilor celor fără de trup, cin- 
stind sfânta prăznuire a Maicii lui Dumnezeu, şi să cânte: 
«Bucură-te, preafericită Născătoare de Dumnezeu, curată, 
«pururea Fecioară». 

Izbăveşte-ne pe noi. Fecioară, de ispitele păcatelor şi de 
orice pedeapsă, care vine asupra oamenilor, pentru mulţimea 
greşelilor lor, ca să cântăm ţie noi, credincioşii: Bucură-te, 
prin care noi ne facem părtaşi bucuriei celei de-a pururea. 

Te-ai arătat luminarea şi întărirea noastră, pentru aceas- 
ta cântăm: Bucură-te, steaua cea neapusă, care ai adus în 
lume pe Soarele cel mare; bucură-te, curată, ceea ce ai 
deschis raiul cel încuiat; bucură-te, stâlpul cel de foc, care 
povăţuieşti firea omenească la viaţa cea de sus. 

Să stăm cu cuvioasă temere în casa Dumnezeului nostru şi 
să cântăm: Bucură-te, stăpâna lumii; bucură-te, Mărie, 
Doamna noastră a tuturor; bucură-te, ceea ce singura între 
femei eşti fără de prihană şi bună; bucură-te, vasul care ai 
primit mirul cel neîmpuţinat, ce s-a vărsat asupra ta. 

Slavă..., 

Porumbiţă, care ai născut pe Cel milostiv, bucură-te, pu- 
rurea Fecioară. Bucură-te, lauda tuturor cuvioşilor; bucură-te, 
cununa mucenicilor; bucură-te, frumuseţea cea dumnezeiască 
a tuturor drepţilor şi mântuirea noastră, a credincioşilor. 

Şi acum..., 

Fie-ţi milă. Doamne, de moştenirea Ta, şi treci cu vederea 
acum păcatele noastre, având rugătoare spre aceasta către 
Tine pe ceea ce Te-a născut pe pământ mai presus de fire pe 
Tine, Hristoase, Care ai binevoit a lua fire omenească, pen- 
tru mare mila Ta. 

1, l MINÂND A 
Podobic: Femei, auziţi... 

Săltaţi, dănţuind, cu veselie cântaţi. Gavriil, bucurie 
Fecioarei aducând, i-a stat înainte în cetatea Nazaretului 

zicând: Acum sunt bunele vestiri de bucurie; bucură-te, 
curată şi fără prihană, folositoarea lumii; bucură-te, scaun 
ceresc. 

Slavă..., Şi acum..., 

faina cea din veci se cunoaşte astăzi, că Dumnezeu- 
Cuvântul Se face Fiul Fecioarei Maria pentru milostivire şi 
Gavriil vesteşte bucuria vestirii celei bune, cu care dimpre- 
ună să cântăm toţi: Bucură-te, Maica Domnului. 

l,A LAUDE 

Se cântă stihirilc acestea, glasul al 4-lea: 

Podobic: Ca pe un viteaz... 

Taina cea ascunsă şi neştiută de îngeri arhanghelului 
Gavriil i se încredinţează şi către tine acum vine, ceea ce eşti 
bună şi porumbiţă curată şi chemarea neamului nostru, şi 
strigă către tine. Preasfântă: Bucură-te şi te găteşte, prin 
cuvântul acesta, să primeşti pe Dumnezeu-Cuvântul în pân- 
tecele tău (de două ori). 

Cămară purtătoare de lumină s-a gătit Ţie, Stăpâne, pân- 
tecele cel curat al dumnezeieştii fiice; pogoară-Te şi vino la 
dânsa şi miluieşte făptura Ta, împotriva căreia a dus război 
pizmaşul, care a fost ţinută în robie de cel viclean şi a pier- 
dut frumuseţea cea dintâi şi aşteaptă pogorârea Ta cea mân- 
tuitoare. 

Gavriil, arhanghelul, de faţă vine către tine şi zice ţie, ceea 
ce eşti cu totul nevinovată: Bucură-te, dezlegarea blestemu- 
lui şi scularea celor căzuţi; bucură-te, ceea ce singură ai fost 
aleasă lui Dumnezeu; bucură-te, norul cel însufleţit al 
Soarelui şi primeşte în pântece pe Cel neîncăput. Care Se va 
sălăşlui în pântecele tău. 

Slavă..., Şi acum..., glasul al 4-lca: 

A auzit Născătoarea de Dumnezeu limba pe care nu o ştia, 
că grăia către dânsa arhanghelul graiurile vestirii celei 
bune. Deci, primind vestirea cu credinţă, Te-a zămislit pe 
Tine, Dumnezeule cel mai înainte de veci. Pentru aceea şi 
noi, bucurându-ne, grăim Ţie: Dumnezeule, Cel ce Te-ai 
întrupat dintr-însa Iară de schimbare, dăruieşte lumii pace 
şi sufletelor noastre mare milă. 

Apoi: Cuvinc-se cu adevărat.... Sfinte Dumnezeule..., Tatăl nostru..., 
Că a Ta este împărăţia..., troparul: Porunca cea cu taină..., Doamne, 
miluieşte (de 40 de ori). Ceea ce eşti mai cinstită decât heruvimii..., 
Slavă..., Şi acum... şi otpustul zilei. 

